
REFERAT DE APROBARE
[bookmark: _Hlk148948932]privind aprobarea studiului de fezabilitate aferent proiectului: „AMENAJARE PARC DE JOACĂ PENTRU COPII, ÎN LOCALITATEA MIHAI VITEAZU, COMUNA MIHAI VITEAZU, JUDEȚUL CLUJ”

Amplasamentul pe care urmează să fie executat obiectivul mai sus menționat se află în intravilanul loc. Mihai Viteazu, com. Mihai Viteazu, jud. Cluj. Terenul este în proprietatea solicitantului, aparține domeniului public al comunei, conform extraselor de carte funciară pentru informare nr. 57051 și nr. 57052. Terenurile propuse pentru amenajare au o formă aproximativ dreptunghiulară, având lungimea de 25 m și lățimea de 20 m.

Terenul este situat la intersecția a 2 străzi ale localității, zonă în dezvoltare urbanistică, str. Cheii, respectiv str. Ciga. Accesul pe teren se poate face din ambele străzi.

Astfel,  se vor crea 2 zone: o zona de joacă pentru copii și o zonă pentru relaxare, cu alei și bănci, inclusiv cu măsuțe de șah.
Zonele de joacă pentru copii vor fi prevăzute cu pavaje cauciucate în vederea amortizării eventualelor accidente. Aceasta va cuprinde:
- un complex de joacă, turn de activități, compus din 3 tobogane, zone de cățărare, zone de traversare aeriană;
- 2 leagăne pentru copii, prevăzute cu 2 scaune, dintre care 1 leagăn va avea scaune cu protecție;
- un carusel rotativ;
- 1 balansoar pe arc cu figurine 3D
În cadrul amenajării se vor realiza alei pentru plimbare cât și pentru accesul facil la toate zonele parcului.
Se vor realiza și un ansamblu de 2 mese și bănci cu câte 2 posturi de șah fiecare.
Iluminatul se va asigura prin stâlpi și corpuri de iluminat exterior cu panouri fotovoltaice.
Se vor amplasa coșuri de gunoi, se va realiza o împrejmuire a parcelei precum și plantare de copaci noi.


[bookmark: _Hlk148950508]1. Indicatori economici:
Valoarea totală a investiției fără TVA: 344.532 lei din care C+M: 149.863 lei. 
Valoarea totală a investiției cu TVA: 416.695 lei din care C+M: 181.334 lei

2. Indicatorii tehnici:
- suprafață spațiu verde – 304.50 mp;
- suprafață dale de cauciuc – 130.69 mp;
- suprafață alei dale beton 279.81 mp;

Diferitele zone propuse vor avea următoarea configurație:
• Zona cu dale de beton (aleile principale): dale de beton – 6 cm, nisip 0-8 compactat - 5 cm, geotextil, balast compactat – 15 cm, teren natural; zona se va delimita cu borduri prefabricate din beton
• Zona de siguranță (suprafețe antitraumă): suprafața dale de cauciuc – 30 mm, nisip 0-8 compactat 5 cm, geotextil, balast compactat – 15 cm, teren natural; zona se va delimita cu borduri din poște de lemn vopsit
• Zona înierbată (spații verzi): suprafață iarbă, teren natural.
Dotarea zonei se face cu echipamente destinate jocurilor în aer liber, a căror funcționare este autorizată de către ISCIR, care îndeplinesc cerințele esențiale de securitate, inscripționate cu caracteristici tehnice ale echipamentelor și instrucțiuni de utilizare corectă privind: vârsta minimă, limita de greutate precum și potențialele pericole ce pot apărea în utilizarea jocului sau echipamentului de joacă (tobogane, leagăne, groapa cu nisip, cățărători, cumpănă, balansoare etc). Pe spațiile de joacă se vor prevedea pavele elastice pentru atenuarea eventualelor accidentări.
Se recomandă întreținerea corespunzătoare a spațiilor verzi, a mobilierului urban (bănci, coșuri de gunoi, corpuri de iluminat) și a echipamentelor prin personal calificat, specializat și autorizat pe fiecare domeniu în parte. Se vor utiliza materiale agrementate conform reglementarilor naționale în vigoare, precum și a standardelor naționale armonizate cu legislația Uniunii Europene.

Durata estimată de execuție a obiectivului de investiții este de 24 luni.


Având în vedere cele de mai sus, propun spre analiză și avizare proiectul de hotărâre privind aprobarea studiului de fezabilitate aferent proiectului: „AMENAJARE PARC DE JOACĂ PENTRU COPII, ÎN LOCALITATEA MIHAI VITEAZU, COMUNA MIHAI VITEAZU, JUDEȚUL CLUJ”, în forma prezentată.

